Selv om du har en hage, kan en blomsterkasse eller krukker være en god løsning. Det er mye lettere å unngå ugress når du planter i krukker, og det er raskere å rive vekk det ugresset som kommer. Med vekstbenker og hyller kan du dyrke fram planter fra frø, og dermed spare penger. Det er alltid billigere å kjøpe frø enn å kjøpe ferdige planter. Sats på dine egne urter eller en kjøkkenhage i kasser og krukker. Det er faktisk mulig. Krukker finnes i mange farger og former, slik at du kan finne en som passer til ditt hjem. Det er også fint å kombinere ulike størrelser og former på krukkene, for å skape et spennende inntrykk.